GUIDEBOG: FRA IDÉ TIL HANDLING
BIRMARS SERIE AF VÆRKTØJS- OG METODEBØGER

Medarbejderhåndbogen for ændring af virksomhedskulturen

Den stærkeste
overlever

Kulturel forandring

Den hast, hvormed verden i dag ændrer sig, kræver en

kulturel ændring hen imod hurtigere reflekser. Mere fart!

Smidighed og fleksibilitet!

Fremtiden nødvendiggør en ny måde at modsvare samfundets krav på.

Det er tid til at forandre den måde, hvorpå vi håndterer forandring.

Indledning

Du er arkitekt inden for virksomhedskultur. Du former virksomhedskulturen gennem din adfærd. Hver eneste ting, du gør, udgør endnu en byggesten, som er med til at forme de handlemønstre, der danner virksomhedens personlighed – kultur.

Med tiden vil kulturen få sit eget liv. Dens kraft og indflydelse øges. Og efterhånden som handlemønstrene, begynder kulturen at forme din adfærd mere og mere.

Kultur kan være meget kontrollerende. Men hvor magtfuld den end er, kan kulturen ikke ændre sig, med mindre folk tillader det.

Problemerne kommer, når verden ændres, men kulturen ikke kan ændres… fordi menneskene i organisationen ikke vil give det en chance.

I dag – i vores verden, som ændrer sig med høj hast – har kulturen brug for din hjælp, for at den dårlige adfærd kan ændres. Du må indarbejde en bedre adfærd i kulturen.

Kulturen er afhængig af, at du giver den nyt indhold, som ruster den til at møde fremtiden.

Det, der er nyt i dag, er forældet i morgen

Forandringer sker i et stadigt højere tempo. Før en organisation har nået at tilpasse sig den ene forandring, står den overfor nye forandringer. Vi lever en konstant overgangsperiode og vore løsningers levetid bliver stadig kortere. Det, som virker, bliver hurtigt forældet.

Hvor kommer alle de forandringer fra? I begyndelsen var det mennesker, der skabte forandringerne. Så lad os se, hvad der sker med Moder Jords ”personale”.

Menneskene har været her i seks til syv millioner år. Så længe har det taget for jordens befolkning at vokse til et antal på ca. 6 milliarder. Men vurderinger siger, at det kun vil tage ca. 50 år, før jordens befolkning næsten vil være fordoblet. Hvis mennesker skaber forandringer – og det gør de tydeligvis – så kan vi forvente en stor stigning omfanget af forandringer, efterhånden som verdensbefolkningen vokser gennem de næste årtier.

Denne voksende befolkning er bevæbnet med en anden kilde til forandring: Teknologi. Og den teknologiske udvikling lever sit eget liv. Så lad os se på, hvad der sker inden for videnskab, opfindelser og teknologi generelt.

Rygtet siger, at mere end 80 % af alle teknologiske opfindelser er blevet til siden år 1900. Det forudsiges endvidere, at vi vil se lige så megen teknologisk forandring inden for de næste 15 år, som vi har set de sidste 85 år. Tænk ikke på teknologisk udvikling som noget, der sker i samme tempo hele tiden – tænk på den som noget, der multipliceres dagligt.